《上界第一峰》
明代·吴高

奇峰四百三十二，惟见兹峰势独尊。远揖华嵩为伯仲，俯看蛮岭作儿孙。

中天日月岩头转，白昼云雷脚底奔。不是飞仙那可即，骖鸾何日去朝元。

作者简介：吴高，字志高，一字尚志。归善（今惠州）人。明宣宗宣德八年（一四三三）进士，历官刑部主事、员外郎，擢福建参政。清道光《广东通志》卷二九〇、光绪《惠州府志》卷三五有传。